fr en hu hu hu hu hu en cs hu hu hu hu en hu en hu nl hu hu hu et en fr hu hu hu hu hu hu en hu ca hu en hu en hu sv hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu en hu en cs de hu hu hu hu ca hu hu hu ca hu de en en de de fr fr it en fr en en sv en en zh en pt en fr fr en en fr ja en en fr de en en fr fr lv en de de en en fr de es es fr fr en en de fr en en nb fr en en zh es en en uk fr en en sv nb id en fr sv fr en fr fr en en fr en en de de de de de uk hu fr de de de en en hu hu hu en sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar ar arz az ru bg new bn br ca id hbs_lat cy da de eo es eu fa fi fr de gd lt he hi hy id es it ja ka ta ko it lt lv en ml mr ms nl nb nb pl pt ro ru en hbs_lat en hbs_lat sv hu en ta th tr tr oc fy ur vi tr pl zh zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. május 16.
Ugrás a navigációhoz Ugrás a kereséshez
Edinburgh (1974. július 1. – )
99 885 fő (2018. márc. 6.)[1]
A Wikimédia Commons tartalmaz Dunedin témájú médiaállományokat.
Dunedin (maori nyelven Ōtepoti) város Új-Zélandon, a Déli-sziget második legnagyobb települése (Christchurch után) és Otago régió székhelye. Neve a Dùn Èideann kifejezésből ered, ami Edinburgh, Skócia fővárosa skót gael neve.[3][4]
2020. júniusi becslés szerint 106 200 lakosa van, ezzel az ország hetedik legnépesebb települése.[5] Történelmi, kulturális és földrajzi okokból ugyanakkor régóta Új-Zéland négy fő központja közé sorolják.[6] Dunedin városa Otago tengerpartjának középső–keleti részén, az Otagói-kikötőöböl(wd) vége körül helyezkedik el. Az öböl és a város körüli dombok egy kihunyt tűzhányó maradványai. Külvárosai kinyúlnak a környező völgyekbe és dombokra, az Otagói-félszigetre,(wd) valamint az Otagói-kikötőöböl és a Csendes-óceán partjai mentén. Egyik külvárosa Caversham.
Régészeti leletek tanúsága szerint a területen hosszú ideje éltek maorik az európaiak érkezése előtt. Otago tartomány(wd) és régió nevét a kikötőöböl szájánál fekvő ngāi tahu(wd) faluról, Otakouról(wd) kapta,[4] mely az 1830-as években bálnavadász-állomás lett.
1848-ban a Skót szabadegyház(wd) laikus egyesülete skót települést alapított itt,[3][4] és 1855–1900 között több ezer skót vándorolt be a városba. Dunedin népessége és gazdasága az 1860-as években az otagói aranyláznak(wd) köszönhetően robbanásszerűen nőtt, és egy rövid ideig Új-Zéland legnépesebb városa volt.
Jelenleg a város sokoldalú gazdasággal rendelkezik, mely gyártást, kiadói tevékenységet, idegenforgalmat és technológiai alapú iparágakat is magában foglal. A város gazdaságának alapja ugyanakkor továbbra is a felsőoktatás köré épül: az ország első, 1869-ben alapított egyeteme, az Otagói Egyetem,(wd) valamint az Otagói Műszaki Egyetem(wd) hallgatói a város népességének jelentős részét teszik ki. Itt található az Otago Museum is.
Az első európai telepesek a Skót szabadegyház(wd) laikus egyesületének tagjai voltak 1848-ban, William Cargill(wd) kapitány és Thomas Burns(wd) lelkész (Robert Burns költő unokaöccse) vezetésével.[3] Bár az első letelepedőknek csak mintegy fele tartozott a szabadegyházhoz, és angolok is voltak köztük, az 1850-es évek végéig érkezett 12 000 bevándorló a város skót-presbiteriánus karakterét erősítette.[4]
A város az 1869-ben alapított római katolikus Dunedini egyházmegye(wd) székhelye.[7] Püspöki székesegyháza a Szent József-székesegyház.(wd)
Dunedin városát két országos főút szolgálja ki, melyeken kívül a település külterületén két további főút található. A legjelentősebb az 1-es főút, mely észak–délnyugati irányban halad át a városközponton, és dél felé Invercargillel,(wd) észak felé pedig Timaruval(wd) és Christchurchcsel köti össze Dunedint. A főút egy 11 kilométeres szakasza a Dunedini déli autópálya.(wd) A 88-as főút(wd) a városközpontot köti össze a Port Chalmersben található kikötővel. További főutak Dunedin közigazgatási területén a 86-os főút,(wd) mely a Dunedini repülőteret(wd) köti össze az 1-es főúttal, valamint a 87-es főút,(wd) mely észak felé vezetve a város külterületét tárja fel.
Dunedin vasútállomás(wd) 1906-ban épült felvételi épülete
A város fő vasútállomása a Dunedin vasútállomás.(wd) Egykor az ország legforgalmasabb állomása volt, de a személyszállítás fokozatosan leépült: 1982-ben megszűnt az elővárosi közlekedés, 2002-ben pedig az utolsó menetrend szerinti személyszállító vonat, a Southerner(wd) expressz is leállt. A Main South Line(wd) teherforgalmat bonyolít a Déli-sziget városai és kikötői között. A Dunedin Railways(wd) turisztikai célú járatokat közlekedtet a Otago Central Railway(wd) vonalán Middlemarchig(wd) naponta, valamint a fővonalon észak felé Palmerstonig(wd) szezonálisan heti egy vagy két alkalommal, működését azonban a Covid19-járvány és az utasok nagy részét adó külföldi turisták elmaradása miatt 2020-ban felfüggesztette.
A Caledonian Ground(wd) labdarúgó- és atlétikai stadion
Dunedin a székhelye a Southern United FC labdarúgócsapatnak, melynek férfi csapata a 2020–2021-es szezonra a Canterbury Unitedhez csatlakozott az első osztályú bajnokságban; meccseiket felváltva játsszák Christchurchben, Dunedinben és Nelsonban. A női csapat az első osztályban szerepel.[8] A 2021–2022-es szezonban megújított bajnoki rendszerben a Déli Liga(wd) nyolc csapata közé három dunedini klub (South City Royals,(wd) Green Island FC,(wd) Otago University AFC(wd)) kvalifikálta magát. A liga első két helyén végző csapatok jutnak be az Új-Zélandi Nemzeti Ligába.[9]
A labdarúgásnak és atlétikának a Caledonian Ground(wd) stadion ad otthont. A Highlanders(wd) rögbicsapat hazai pályája a Forsyth Barr Stadium.(wd) A Dunedini Jégcsarnokban(wd) található a déli félteke legnagyobb curlingpályája.[3]
Itt élt rövid ideig John Hoyte (1835–1913) festőművész
Itt élt rövid ideig Girolamo Nerli (1860–1926) festőművész
Itt született E. T. C. Werner (1864–1954) sinológus
Itt született Alexander Craig Aitken (1895–1967) matematikus
Itt született Yvette Williams (1929–2019) olimpiai bajnok atléta
Itt született Alistair Browning (1954–2019) színész
Itt született Tamati Williams (1984) válogatott labdarúgó
↑ a b c d Dunedin: Edinburgh of the south. The Scotsman, 2021. április 18. [2017. augusztus 16-i dátummal az eredetiből archiválva]. (Hozzáférés: 2021. augusztus 17.)
↑ a b c d Malcolm McKinnon: The Otago settlement (angol nyelven). Otago region. Te Ara - the Encyclopedia of New Zealand, 2021. május 1. (Hozzáférés: 2021. augusztus 17.)
↑ Subnational population estimates (urban rural), by age and sex, at 30 June 1996-2020 (2020 boundaries) (angol nyelven). Stats NZ(wd), 2020. június 30. (Hozzáférés: 2021. augusztus 17.)
↑ Auckland, Christchurch, Wellington és Dunedin mint négy fő központ földrajzilag mind a két fő szigetet egy-egy északi és déli részre osztja, ezért széles körben így tartják számon őket.
↑ Magyar katolikus lexikon II. (Bor–Éhe). Főszerk. Diós István; szerk. Viczián János. Budapest: Szent István Társulat. 1996.
↑ National football and futsal leagues back for 2020 (magyar nyelven). New Zealand Football, 2020. július 29. [2020. július 29-i dátummal az eredetiből archiválva]. (Hozzáférés: 2021. augusztus 18.)
↑ Fixtures confirmed for the Southern League (magyar nyelven). New Zealand Football, 2021. július 14. [2021. augusztus 18-i dátummal az eredetiből archiválva]. (Hozzáférés: 2021. augusztus 18.)
Ez a szócikk részben vagy egészben a Dunedin című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Új-Zéland legnagyobb települései lakónépesség szerint
Stats NZ,(wd) 2020. júniusi becslés[1]
ISNI: 0000 0001 2189 7732
Földrajzportál • összefoglaló, színes tartalomajánló lap
↑ Subnational population estimates (urban rural), by age and sex, at 30 June 1996-2020 (2020 boundaries) (angol nyelven). Stats NZ(wd), 2020. június 30. (Hozzáférés: 2021. augusztus 17.)
A lap eredeti címe: „https://hu.wikipedia.org/w/index.php?title=Dunedin&oldid=24933501”
Lefordítandó cikkekre való utalást tartalmazó lapok
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 16., 12:53
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.